কাতার-ফ্রান্স সম্পর্ক
ফ্রান্স – কাতার সম্পর্কের সূত্রপাত ঘটে ২১শে সেপ্টেম্বর, ১৯৭১ সালে কাতারের স্বাধীনতা লাভের মধ্যদিয়ে। তখন জাতিসংঘে কাতারের তৎকালীন প্রতিনিধি হাসান কামেল ফরাসিতে তার দেশের হয়ে প্রথম বক্তৃতা প্রদান করেন। ১৯৭২ সালে ফ্রান্সে কাতার তাদের প্রথম দূতাবাস স্থাপন করেন, এবং ১৯৭৪ সালে ফ্রান্সে প্রথম রাষ্ট্রপতির সফরের আয়োজন করেন।
ইরাক-কুয়েত সম্পর্ক
২০০৪ সাল পর্যন্ত, ইরাক এবং কুয়েতের মধ্যকার সম্পর্ক ছিল তিক্ত এবং ইরাক সর্বদাই, কুয়েতের উপর নিজেদের ঐতিহাসিক দাবি তুলে এসেছে। ১৯৬১ সালে কুয়েত স্বাধীনতা লাভ করে। সে সময় থেকেই ইরাকি সরকার, বিভিন্ন সময়ে কুয়েতের উপর নিজেদের দাবির বিষয়টি তুলে ধরেছে এবং কুয়েতকে ইরাকের বর্ধিত অংশ হিসেবে যুক্ত করার দাবি তুলে এসেছে। ১৯৬১ সালে এরকম একটি ক্ষণস্থায়ী সংকট দেখা দেয়। সে সময় ইরাকি সরকার, কুয়েত আক্রমণের হুমকি দেয়। তবে শেষ পর্যন্ত আরব লিগ, ইরাকের বিরুদ্ধে একটি সম্মিলিত আন্তর্জাতিক বাহিনী গড়ে কুয়েতের পক্ষ নেয়ার কথা বললে, সেই সময়ের মত সংকট দূর হয়।